حفظِ حدیث کے لیے یہ سند کافی ہے کہ حافظ ذہبی ان کو حافظ کا لقب دیتے ہیں ، عبدالرحمن بن مہدی انھیں حفاظ کوفہ میں شمار کرتے تھے حفص بن غیاث کا بیان ہے کہ میں نے اعمش سے عمرو بن مروہ کے علاوہ کسی کی تعریف نہیں سنی ، وہ کہتے تھے کہ ابن مرہ اپنی روایات میں ماموں تھے ، شعبہ کہتے تھے کہ تمام راویان حدیث سے حدیثوں میں کچھ نہ کچھ ردو بدل ہو جاتا ہے ، صرف ابن عون اور عمروبن مرہ اس سے مستثنیٰ ہیں ، مسعر کہتے تھے کہ وہ صدق کی کان ہیں حدیث میں انھوں نے عبداللہ بن اوفی ، ابووائل ، مرۃ الطیب ، سعید بن مسیب ، عبد الرحمن ابن ابی لیلیٰ ، عبد اللہ بن حارث نجرانی ، عمرو بن میمون ادوی ، عبداللہ بن سلمہ ، حسن بن مسلم ، خیثمہ بن عبد الرحمن ، سعد بن عبادہ ،سعید بن جبیر اور ابرہیم نخعی جیسے علما سے استفادہ کیا تھا ، ابو اسحٰق سبیعی ، اعمش ، منصور ، زید بن ابی انیسہ ، مسعر ، علاء بن مسیب ، اوزاعی ،ابن ابی لیلی ، ثوری ، شعبہ وغیرہ آپ کے زمرہ تلامذہ میں تھے ۔
Entity: ابو — Type: /person